Fannan Hasib

Drs. K.A Fannan Hasib (lahèr 12 Desember 1961 - 3 Mei 2017) mantan Bhupatè Sampang periode 2013-2018. Sabellunna dhâddhi Bhupatè, salèrana dhâddhi bhâkkèl Bhupatè ghi' jhâman Noer Tjahja, nangèng sè kaduwâ ta' akor asabhâb Fannan ta' ngaollè tugas sè samasthèna dhâddhi bhâkkel Bhupati.

Saterrossa, salèrana asareng Fadhilah Budiono sukses mennang Pilkada Sampang ngaollè sowara 163.483 atau sebesar 31,44 persen. Pasangan nèla mennang è pan-bârâmpan kacamadhân akadhi Kecamatan Kota, Sokobanah, Jrengik, Torjun, Pengarengan, Banyuates, Tambelangan tor Karang Penang sarta makala lima pasangan laènnèpon akadhi pasangan Hermanto Subaidi–Jakfar Sodiq, Noer Tjahja–Heri Purnomo, Harjono Abdul Bari–Hamduddin, KH Achmad Yahya–HM Faidol Mubarrak dan KH Faisol Muqoddas–Tryandi Husnul.

È bâkto awal dhâddhi Bhupatè, salèrana ngadhebbi masala kadhâddhiyân pengungsi Syiah è Gelanggang Olahraga Sampang. Fannan ta' kasokan pengungsi Syiah panèka abhâli polè dâ' kampongnga è Dusun Nangkernang, Desa Karang Gayam, Kecamatan Omben. Asabhâb, mon abhâli polè,  kerusuhan bhâkal kadhâddhiyân polè bân pamarènta ta' ajhâmèn kaamanannèpon.  

Fannan matabâr solusi kalabân ngallè ka Sidoarjo otabâ ajhâlânè transmigrasi. Nangèng usulan dâri bhupatè panèka ètola' sareng Syiah Sampang, Iklil Almilal. Salèrana atanya pernyata'an dâri Fannan ngèngèngè masyarakat Sampang ta' èndhâ' tor ta' kasokan ka Syiah. 

"Kaulâ kabbhi èntar ka Pasar kabbhi sabbhân arè, tapangghi tokang becak, kabbhi orèng ta' onèng jhâ' kaulâ bân rèng-orèng ngungsi?"Tadâ' sè ta' lèbur, kabbhi bisa odi' along-polong."kaulâ bhân tarètan coma terro palèmana.

 Sèdhâ 
Saamponna ajhâlanè pakon ngabidhi dhâddhi bhupati, bânnya' kasuksesan sèèhadhirraghi dâ' sadhâjâ magarsarè èpon. Kantos salèrana songkan tor adhingghâl omor lastarè ghânèka. KH. A.Fannan Hasib (56) sèdhâ saamponna ajhâlânè parawatan neng Graha Amerta RSU dr Soetomo, Surabaya.

Saamponna sèdhâ, almarhum adhingghâllâghi raji sè asmaèpon Nyai Anik Amanillah tor tello anak èngghi Syirajudin Widadi, Widadiyah Syirojiyah dan Ach.Syauqi Adlan.https://surabaya.tribunnews.com/2012/12/17/fannan-fadhilah-ditetapkan-menangi-pilkada-sampang

 Riwayat Organisasi 

 Katowa PAC PPP Kacamadhân Sampang
 Sekretaris DPC PPP Sampang (2002-2006)
 Bhâkkel Katowa DPC PPP Sampang (2006)

 Riwayat Jabatan 

 Angguta DPRD Sampang (1999-2004)
 Bhâkkel Bhupati Sampang (2007-2012)
 Bhupatè Sampang (2013-2017)

 Sombher